《古意》
清代·任兆麟

裁树莫裁柳，种花莫种莲。杨柳春风赠离别，芙蓉秋水空婵娟。

长板桥头游冶子，攀条把作珊瑚鞭。绿波南浦红妆女，花中惊起鸳鸯眠。

秋来杨柳不堪折，莲子房空更可怜。

作者简介：江苏震泽人，字文田，又字心斋。诸生。嘉庆元年举孝廉方正，以养亲辞。尝辟莲泾精舍，讲经义及经世之务。有《夏小正注》、《字林考逸补正》、《述记》、《有竹居集》。